CELEX: 31996D0704
Language: ro
Date: 1996-11-22 00:00:00
Title: Decizia Consiliului din 22 noiembrie 1996 privind aplicarea provizorie de către Comunitate a Acordului internațional din 1995 privind cauciucul natural

Anunţ juridic important

|

31996D0704

Official Journal L 324 , 13/12/1996 P. 0001 - 0001 Ediţie specială în limba cehă Chapter 11 Volume 25 P. 118  - 118 Ediţie specială în limba estonă Chapter 11 Volume 25 P. 118  - 118 Ediţie specială în limba maghiară Chapter 11 Volume 25 P. 118  - 118 Ediţie specială în limba lituaniană Chapter 11 Volume 25 P. 118  - 118 Ediţie specială în limba letonă Chapter 11 Volume 25 P. 118  - 118 Ediţie specială în limba malteză Chapter 11 Volume 25 P. 118  - 118 Ediţie specială în limba polonă Chapter 11 Volume 25 P. 118  - 118 Ediţie specială în limba slovacă Chapter 11 Volume 25 P. 118  - 118 Ediţie specială în limba slovenă Chapter 11 Volume 25 P. 118  - 118

		19961122Decizia Consiliuluidin 22 noiembrie 1996privind aplicarea provizorie de către Comunitate a Acordului internațional din 1995 privind cauciucul natural(96/704/CE)CONSILIUL UNIUNII EUROPENE,având în vedere Tratatul de instituire a Comunității Europene,având în vedere propunerea Comisiei,întrucât Acordul internațional din 1995 privind cauciucul natural, negociat pe baza Rezoluției 93 (IV), a textului intitulat "Un nou parteneriat pentru dezvoltare: angajamentul de la Cartagina", precum și pe baza obiectivelor pertinente, menționate în documentul final "Spiritul Cartaginei", adoptate în cadrul celei de a VIII-a sesiuni a Conferinței Organizației Națiunilor Unite pentru Comerț și Dezvoltare, a fost semnat în decembrie 1995 de către Comunitate și de paisprezece state membre [1], în conformitate cu Decizia Consiliului din 22 decembrie 1995;întrucât, pentru intrarea în vigoare provizorie a acordului în cauză, este necesar ca statele membre și Comunitatea fie să îl ratifice, să îl accepte sau să îl aprobe, fie să îl aplice cu titlu provizoriu, asumându-și integral angajamentul financiar cu privire la acest acord;întrucât, deoarece Acordul internațional din 1987 privind cauciucul natural a expirat la 28 decembrie 1995, este necesar ca noul acord să intre în vigoare în cel mai scurt termen pentru a evita menținerea suspendării mecanismelor de intervenție ale celor două acorduri;întrucât obiectivele urmărite de noul acord se inserează în cadrul politicii comerciale comune;întrucât mijloacele financiare următoare sunt prevăzute pentru aplicarea acordului în cauză:- contribuții ale statelor părți la bugetul administrativ;- contribuții ale statelor părți la stocul tampon;întrucât aplicarea acordului în cauză necesită contribuții financiare din partea statelor membre;întrucât statele membre și Comunitatea și-au manifestat intenția de a contribui la aplicarea provizorie a acordului în cauză, depus la Secretarul General al Organizației Națiunilor Unite, și este necesară, așadar, notificarea în cel mai scurt timp din partea Comunității a intenției sale de a-l aplica cu titlu provizoriu,DECIDE:Articolul 1Comunitatea notifică Secretarului General al Organizației Națiunilor Unite cu privire la intenția sa de a aplica cu titlu provizoriu Acordul internațional din 1995 privind cauciucul natural, depus la Secretarul General al Organizației Națiunilor Unite, în conformitate cu dispozițiile acordului în cauză.Textul acordului se anexează la prezenta decizie.Articolul 2Președintele Consiliului este autorizat să desemneze persoana abilitată să depună, în numele Comunității, notificarea prevăzută în articolul 1.Adoptată la Bruxelles, 22 noiembrie 1996.Pentru ConsiliuPreședinteleS. Barrett[1] Portugalia nu a semnat acordul. Pentru a participa la acord, trebuie, așadar, să adere la acesta după intrarea în vigoare a acordului.--------------------------------------------------